Առաջարկների հարցման մասնակցի հրահանգ

«ԱրմենՏել» ՓԲԸ համար մարդատար և ուղևորաբեռնատար մեքենաների մատակարարի ընտրության ARM-R 012/15 առաջարկների հարցում

**ք. Երևան, 2015 г.**

## 1. Առաջարկների հարցման առարկան

«ԱրմենՏել» ՓԲԸ (այսուհետ՝ Պատվիրատու) հրավիրում է Ձեր Ընկերությանը (այսուհետ՝ Մասնակից) մասնակցելու մարդատար և ուղևորաբեռնատարմեքենաների մատակարարի ընտրությանն ուղղված ARM-R 012/15 առաջարկների հարցմանը (այսուհետ՝ ԱՀ):

ԱՀ շրջանակներում ակնկալվում է 1 քրոսսովերի և 4 փիքափի գնում: Ավտոմեքենաներին ներկայացվող տեխնիկական պահանջները բերված են [**Հավելված 1**](#ТТ)-ում: Առաջարկվող մեքենաները պետք է լինեն Տեխնիկական **պահանջին (այսուհետ՝ ՏԱ, Հավելված 1**) խիստ համապատասխան:

Մասնակիցը պետք է ներկայացնի առաջարկը [**Հավելված 2**](#КПиТСО)-ում բերված ձևով մեկ կամ մի քանի տեսակի ավտոմեքենաների համար: [**Հավելված 2**](#КПиТСО)-ն իր մեջ ներառում է կոմերցիոն առաջարկի ձևը և ТСО (Total Cost of Ownership) մոդելը: Հաղթողների ընտրությունը կիրականացվի ТСО մոդելի համաձայն, որն արտացոլում է 5 տարվա ընթացքում ավտոմեքենայի տիրապետման արժեքը: Участник может производить автомобили под заказ с условием что поставка будет выполнена в течении 2015 года.

ԱՀ անցկացման արդյունքում Պատվիրատուն ընտրում է 1 հաղթող և 1 պահուստային մատակարար յուրաքանչուր տեսակի մեքենայի համար:

ԱՀ հաղթողների հետ կկնքվեն հետ կկնքվեն միանգամյա պայմանագրեր [**Հավելված 3**](#РД)-ում բերված ձևով:

## 2. Առաջարկների հարցման անցկացման կարգը

ԱՀ անցկացման հետ կապված հարցերով Պատվիրատուի կոնտակտային անձը՝

* **Ազգանուն Անուն՝**  Լևոն Դեմիրչյան
* **Պաշտոն՝** Գնումների և պայմանագրերի մոնիտորինգի մենեջեր
* **Հասցե՝** ք. Երևան, Ահարոնյան փող. 2, սենյակ 201
* **Էլեկտրոնային հասցե՝** [LDemirchyan@beeline.am](mailto:LDemirchyan@beeline.am)
* **Հեռախոս՝** (+374) 10 29 05 48
* **Բջջային՝** (+374) 99 01 94 96

ԱՀ անցկացվում է 4 փուլով:

**2.1. Փուլ 1՝ Մասնակիցների առաջարկների հավաքագրում**

* Պատվիրատուն հրապարակում է ԱՀ մասնակցի հրահանգը (այսուհետ՝ ԱՀՄՀ) [www.beeline.am](http://www.beeline.am) և [www.gnumner.am](http://www.gnumner.am) ինտերնետային կայքերում:
* Մասնակիցը ծանոթանում է ԱՀՄՀ-ին, որից հետո պատրաստում է առաջարկը և ուղարկում այն Պատվիրատուին:

**2.1.1 Մասնակցի առաջարկի կազմին ներկայացվող պահանջները**

Առաջարկը պետք է ներառի.

1. Կոմերցիոն առաջարկը (ձևը ներկայացված է **Հավելված 2**-ում և փոփոխման ենթակա չէ),
2. Որակավորման պահանջներին Մասնակցի առաջարկի համապատասխանության մասին հայտարարագիր (ձևը ներկայացված է **Հավելված 4-ում** և փոփոխման ենթակա չէ),
3. Գաղտնի տեղեկատվության չհրապարակման մասին համաձայնագիր (ձևը ներկայացված է **Հավելված 5**-ում և փոփոխման ենթակա չէ),
4. **Հավաստագիր** որը հաստատում է, որ մասնակիցը հանդիսանում է արտադրողի պաշտոնական ներկայացուցիչը:

Պատվիրատուն իրեն իրավունք է վերապահում չդիտարկել Մասնակցի առաջարկը, եթե ներկայացված փաստաթղթերի կազմը կամ դրանց ձևաչափը չի համապատասխանում ԱՀՄՀ 2.1.1 բաժնում թվարկված պահանջներին:

**2.1.2 Առաջարկի կազմի մեջ մտնող փաստաթղթերի բովանդակությանը ներկայացվող պահանջներ**

* Կոմերցիոն առաջարկը պետք է ընդգրկի ՏԱ (Հավելված 1) նշված համապատասխան ավտոմեքենաների քանակը ամեն տեսակի մեքենայի համար։
* Մասնակիցները տրամադրում են կոմերցիոն առաջարկը՝ ներկայացված ՀՀ դրամով (AMD առանց ԱԱՀ):
* Կոմերցիոն առաջարկում Մասնակցի կողմից ներկայացվող գները Մասնակցի հաղթանակի դեպքում կարող են ամրագրվել ԱՀ անցկացման արդյունքներով կնքված պայմանագրում և չեն կարող վերանայվել դեպի բարձրացում պայմանագրի գործողության ժամկետի ընթացքում (մինչև մեքենաներ մատակարարումը), նույնիսկ տարադրամի էական տատանումների դեպքում:
* Պատվիրատուն առաջարկում է Մասնակցին վճարման հետևյալ պայմանները՝
  + հետվճար հանձնման-ընդունման ակտի ստորագրման պահից 60 օրացուցային օր հետո,
  + հետվճար հանձնման-ընդունման ակտի ստորագրման պահից 90 օրացուցային օր հետո,
  + հետվճար հանձնման-ընդունման ակտի ստորագրման պահից 180 օրացուցային օր հետո,
* Վճարման տարբեր պայմաններով կոմերցիոն առաջարկների համեմատումը կիրականացվի՝ հաշվի առնելով Պատվիրատուի ազատ շրջանառու միջոցների եկամտաբերությունը:
* ԱՀ ավարտից հետո հաղթողը և Պատվիրատուն կարող են համաձայնություն ձեռք բերել վճարման ժամկետի կրճատման մասին մեքենաների արժեքի իջեցման դիմաց, բայց դա չի նշանակում մեքենաների վճարման ժամկետի կրճատման վերաբերյալ հաղթողի առաջարկն ընդունելու Պատվիրատուի պարտավորություններ:
* Կոմերցիոն առաջարկի գործողության ժամկետը պետք է ուժի մեջ լինի մինչև պայմանագրով նախատեսված մեքենաների մատակարարումը։

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.2 բաժնում թվարկված պահանջներից գոնե մեկին:

**2.1.3. Առաջարկների տրամադրման ձևին ներկայացվող պահանջներ**

* Մասնակիցը ներկայացնում է առաջարկն էլեկտրոնային տեսքով:
* Առաջարկը պետք է ներառի հետևյալ ֆայլերը՝

1. [Կոմերցիոն առաջարկ](#КПиТСО)՝ փաստաթղթի սկան արված պատճենը PDF ձևաչափով, ինչպես նաև ֆայլը EXCEL ձևաչափով (ֆայլերի անունները ԿԱ.pdf և ԿԱ.xlsx),
2. Որակավորման պահանջներին մասնակցի առաջարկի համապատասխանության մասին հայտարարագիր՝ փաստաթղթի սկան արված պատճենը PDF ձևաչափով (ֆայլի անունը Համապատասխանության մասին հայտարարագիր.pdf),
3. Գաղտնի տեղեկատվության չհրապարակման մասին համաձայնագիր՝ փաստաթղթի սկան արված պատճենը PDF ձևաչափով (ֆայլի անունը NDA.pdf),

* Փաստաթղթերի սկան արված պատճեններին ներկայացվող պահանջները՝
  + փաստաթղթի բոլոր էջերը գտնվում են PDF ձևաչափի մեկ ֆայլում,
  + Մասնակիցը ներկայացնում է սկան արված պատճենը գունավոր ձևաչափով,
  + սկան արված պատճենի հստակությունը պետք է ապահովի փաստաթղթի ընթերցանելիությունը,
  + փաստաթղթի յուրաքանչյուր էջ պետք է ստորագրված լինի Մասնակցի ղեկավարի կամ առաջարկը ներկայացնելու համար լիազորված ներկայացուցչի կողմից և վավերացված լինի Մասնակցի կնիքով (Մասնակցի մոտ կնիքի առկայության դեպքում):
* Մասնակիցը միախմբում է հետևյալ ֆայլերը՝

1. Կոմերցիոն առաջարկ.pdf,
2. Կոմերցիոն առաջարկ.xls,
3. NDA.pdf,
4. Համապատասխանության մասին հայտարարագիր.pdf,

RAR ձևաչափի **մեկ** արխիվում (ֆայլի անունը «*Մասնակցի անունը՝ ARM – R 012-15* և ներբեռնում էլեկտրոնային առաջարկների ներկայացման համակարգ **Հավելված 6-ում** սահմանված կարգով։

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն չի համապատասխանում ԱՀՄՀ 2.1.3 բաժնում թվարկված պահանջներից գոնե մեկին:

**2.1.4. Առաջարկի տրամադրման կարգը**

* Էլեկտրոնային առաջարկների ներկայացման համակարգ մուտք գործելու համար Մաասնակիցը ուղարկում է հարցաթերթիկի լրացված ձևանմուշը [**Tender\_Armentel\_LD@beeline.am**](mailto:Tender_Armentel_LD@beeline.am)էլեկտրոնային հասցեին: Մեկ աշխատանքային օրվա ընթացքում Մասնակիցը կստանա նամակ, որը ներառում է համակարգ մուտք գործելու համար անհրաժեշտ տեղեկատվությունը: Մասնակիցը բեռնում է ԱՀՄՀ 2.1.3 բաժնի պահանջներին համապատասխան արխիվը [**https://www.auction.beeline.am**](https://www.auction.beeline.am)կայքում համաձայն էլեկտրոնային առաջարկների ներկայացման հրահանգի ներկայացված **Հավելված 6-ում** ոչ ուշ **քան 15:00 (ՀՀ տեղական ժամանակով) 17/08/2015:**

Պատվիրատուն իրեն իրավունք է վերապահում չդիտարկել Մասնակցի առաջարկը, եթե այն ուղարկվել է ԱՀՄՀ 2.1.4 բաժնում սահմանված ժամկետից ուշ:

**2.1.5. Հարցեր, հստակեցումներ, առաջարկների հետ կանչում և փոփոխում**

* Մասնակիցների և Պատվիրատուի միջև ողջ հաղորդակցությունն իրականացվում է ԱՀՄՀ 2 բաժնում նշված կոնտակտային անձի հետ էլեկտրոնային նամակագրության միջոցով:
* ԱՀՄՀ տեքստի հետ կապված հարցերը, եթե այդպիսիք առաջանան առաջարկի պատրաստման ընթացքում, ընդունվում են Մասնակիցներից մինչև **12/08/2015 18։00 (տեղական ժամանակով):**
* Ստացված հարցերի պատասխանները և հստակեցումները կտրվեն Պատվիրատուի կողմից ոչ ուշ, քան **14/08/2015** **18։00 (տեղական ժամանակով**):
* **17/08/2015** **15։00 (տեղական ժամանակով**) **հետո** Մասնակցի առաջարկում ցանկացածփոփոխություն, լրացում կամ հստակեցում հնարավոր է Պատվիրատուի հարցումների հիման վրա:
* Մասնակցի կողմից ԱՀՄՀ որևէ բաժինների կամ մասերի միջև տարընթերցումների հայտնաբերման դեպքում Մասնակիցը պարտավոր է անհապաղ ԱՀՄՀ բաժին 2 նշված կոնտակտային անձից պարզաբանում խնդրել:
* Մինչև առաջարկների ներկայացման ժամկետի ավարտը Մասնակիցը կարող է հետ կանչել իր առաջարկը՝ չեղարկոլով այն Էլեկտրոնային առաջարկների ներկայացման համակարգում (**Հավելված 6**)

**2.2. Փուլ 2՝ Մասնակիցների որակավորումը և կարճ ցուցակի ձևավորումը**

* Երկրորդ փուլում ստացված առաջարկները կգնահատվեն ըստ հետևյալ որակավորման պահանջներին համապատասխանության՝
* Առաջարկը համապատասխանում է ԱՀՄՀ 2.1.1-2.1.4 բաժինների բոլոր պահանջներին:
* Մասնակիցը համաձայն է պայմանագիր կնքել Հավելված 3-ի ձևով առանց որևէ փոփոխության:
* Առաջարկված մեքենաների համապատասխանություն «ԱրմենՏել» ՓԲԸ բոլոր տեխնիկական պահանջներին **(Հավելված 1):**
* Մասնակիցը հանդիսանում է արտադրողի պաշտոնական ներկայացուցիչ և ապահովում է երաշխիքային սպասարկում:
* Մասնակիցը չունի պետական բյուջեի և/կամ այլ պատվիրատուների առջև ժամկետանց պարտք, որը գերազանցում է ակտիվների 50%-ը, նրա նկատմամբ չեն տարվում դատավարություններ՝ կապված նրա անվճարունակության և սնանկության հետ:
* Մասնակիցը չունի ժամկետանց պարտքեր երրորդ անձանց առջև:
* Չկան Մասնակցի ղեկավար աշխատակիցների կողմից տնտեսական հանցագործությունների կատարման համար չմարված դատվածության փաստեր:
* Չկան Մասնակցի և Պատվիրատուի միջև գնման գործընթացին նախորդող երեք տարվա ընթացքում ապրանքների/ծառայությունների մատակարարման պայմանագրերից բխող վեճերի վերաբերյալ օրինական ուժի մեջ մտած այնպիսի դատական կամ արբիտրաժային որոշումներ կամ վճիռներ, որոնք վկայում են Մասնակցի կողմից օրենքի, պայմանագրով ստանձնած պարտավորությունների և գործարար շրջանառության սովորույթների կոպիտ խախտման մասին:
* Հայտ ներկայացնելով՝ ԱՀ մասնակիցները տալիս են իրենց համաձայնությունը ընկերությունների ֆինանսական կայունության ստուգման և մատակարարի ընտրության ընթացակարգում նշված չափանիշներին համապատասխան իրենց կողմից պարտավորությունների չկատարման ռիսկերի գնահատման վերաբերյալ:
* Մասնակիցն արտացոլում է որակավորման պահանջներին իր առաջարկի համապատասխանության աստիճանը Որակավորման պահանջներին համապատասխանության մասին հայտարարագրում (Հավելված 4՝ ձևանմուշ):

Պատվիրատուն իրեն իրավունք է վերապահում թույլ չտալ մասնակցել Առաջարկների հարցման հաջորդ փուլերին այն Մասնակցին, որի առաջարկը չի համապատասխանում ԱՀՄՀ 2.2 բաժնում թվարկված որակավորման պահանջներից գոնե մեկին:

* Մասնակիցների առաջարկների՝ որակավորման պահանջներին համապատասխանության վերլուծության արդյունքներով Պատվիրատուն ձևավորում է այն Մասնակիցների կարճ ցուցակը, որոնք կհրավիրվեն մասնակցել ԱՀ հաջորդ փուլերին:
* Պատվիրատուն կտեղեկացնի կարճ ցուցակում չընդգրկված մասնակիցներին այն պատճառների մասին, որոնք թույլ չտվեցին Մասնակցին շարունակել իր մասնակցությունը ԱՀ-ին:

**2.3 Փուլ 3՝ Առաջարկների բարելավում**

* Տվյալ փուլ կհասնեն այն Մասնակիցները, որոնք հաստատել են իրենց առաջարկների համապատասխանությունը ԱՀՄՀ 2.2 բաժնում թվարկված որակավորման պահանջներին:
* Փուլը կանցկացվի էլեկտրոնային աճուրդի ձևաչափով: Ամեն տեսակի ավտոմեքենայի համար կանցկացվի առանձին աճուրդ։
* Էլեկտրոնային աճուրդի դրույքաչափը կլինի 5 տարվա ընթացքում ավտոմեքենայի տիրապետման արժեքը համաձայն TCO մոդելի։
* Պատվիրատուն իրեն իրավունք է վերապահում սահմանել կոմերցիոն առաջարկի շեմային արժեքը (շեմային դրույքաչափը) էլեկտրոնային աճուրդ մուտք գործելու համար:
* Էլեկտրոնային աճուրդի մասնակցի հրահանգը կուղարկվի կարճ ցուցակում ընդգրկված Մասնակիցներին:
* Այն դեպքում, եթե էլեկտրոնային աճուրդը չկայանա (Մասնակիցներից ոչ մեկը մուտք չգործի աճուրդ կամ Մասնակիցներից ոչ մեկը աճուրդին դրույքաչափեր չկատարի, ինչպես նաև Պատվիրատուի կողմում տեխնիկական խափանումների դեպքում) Պատվիրատուն կարող է անցկացնել կրկնակի էլեկտրոնային աճուրդ նույն կամ այլ պարամետրերով կամ օգտագործել բարելավված առաջարկների հարցման այլ ձևաչափ:
* Էլեկտրոնային աճուրդի մասնակիցները հաստատում են իրենց վերջնական դրույքաչափերը տրամադրելով դրույքաչափին համապատասխան կոմերցիոն առաջարկի սկան պատճենը:

## 2.4. Փուլ 4՝ Հաղթողի ընտրությունը և հայտարարումը

* Ամեն տեսակի մեքենայի համար ստացված բարելավված առաջարկները Պատվիրատուն դասակարգում է ըստ հետևյալ չափանիշի ՝ «Նվազագույն ընդհանուր արժեք ըստ TCO մոդելի»: Կոմերցիոն առաջարկների բարելավման փուլի ավարտից հետո կնտրվի 1 հաղթող և 1 պահուստային մատակարար ամեն տեսակի մեքենայի համար: Հաղթող կճանաչվի այն մասնակիցը, որին շնորհվել է դաս 1, իսկ պահուստային մատակարար կընտրվի այն մասնակիցը, որին շնորհվել է դաս 2:
* ԱՀ հաղթողների հետ կարող են ստորագրվել պայմանագրեր **Հավելված 3-ում** առաջարկված ձևով:
* Պահուստային մատակարարը կարող է ներգրավվել ԱՀ առարկային առնչվող ապրանքների մատակարարմանը հաղթողի որակազրկման դեպքում:
* Հաղթողները կտեղեկացվեն ընդունված որոշման մասին էլեկտրոնային փոստով ԱՀ այդ փուլի ավարտին:
* Կարճ ցուցակում հայտնված, բայց ԱՀ հաղթողների ցուցակում չընդգրկված բոլոր մասնակիցները կտեղեկացվեն այդպիսի որոշման պատճառների մասին էլեկտրոնային փոստով ԱՀ այդ փուլի ավարտին:

**3. Պատվիրատուի իրավունքները**

* Պատվիրատուն իրեն իրավունք է վերապահում ընդունել Մասնակցի առաջարկն ամբողջությամբ կամ դրա որևէ մասը:
* Պատվիրատուն իրեն իրավունք է վերապահում մեկնաբանել Մասնակցի առաջարկը՝ ելնելով սեփական շահերի լավագույնս պահպանման տեսանկյունից:
* Պատվիրատուն իրեն իրավունք է վերապահում մերժել Մասնակցի առաջարկը, եթե այն չի ներկայացվել ժամանակին և/կամ եթե չեն պահպանվել սույն ԱՀ այլ ձևական պահանջները:
* Պատվիրատուն կարող է ԱՀ ճանաչել չկայացած, եթե՝

1. Չի ստացվել ոչ մի առաջարկ կամ ստացվել է միայն մեկ առաջարկ:
2. Ներկայացված առաջարկներից ոչ մեկը չի համապատասխանում որակավորման պահանջներին:
3. Այլևս չկա տվյալ գնման անհրաժեշտություն:
4. Ծագել են անհաղթահարելի ուժի հանգամանքներ, որոնք անհնար են դարձնում գնման հետագա իրականացումը:
5. Տեղի է ունեցել շուկայի էական փոփոխություն:
6. Բոլոր ներկայացված կոմերցիոն առաջարկները գերազանցում են գործող շուկայական գները:
7. Անհնար է գնումն իրականացնել համապատասխան դրամական միջոցների բացակայության պատճառով:

**4. Մասնակցի որակազրկումը**

* Որակազրկում է կոչվում Պատվիրատուի նախաձեռնությամբ Մատակարարի հետ գնումների, մատկարարումների ոլորտում ցանկացած փոխհարաբերությունից հրաժարումը` անցկացվող Մատակարարի ընտրության միջոցառումների շրջանակներում (Մատակարարի հեռացումը Ընկերության պոտենցիալ պայմանադիր կողմերի ցուցակից) կամ կնքվելիք/կնքված պայմանագրի շրջանակներում (պայմանագիր չկնքելը/լուծելը):
* Մասնակցի որակազրկումը կրում է միակողմանի բնույթ:
* Մասնակիցը կարող է որակազրկվել հետևյալ չափանիշներից ելնելով՝

1. Մասնակցի կողմից աղավաղված, միտումնավոր կեղծ, ոչ ճշգրիտ կամ ոչ ամբողջական տեղեկատվության տրամադրումը՝ *Մատակարարի կողմից մատակարարի ընտրության ընթացակարգի ժամանակ (կամ պայմանագրի շրջանակներում մատակարարի հետ հետագա աշխատանքի ընթացքում) աղավաղված տեղեկատվության տրամադրում, որն ազդել է Մատակարարի առաջարկի կամ պայմանագրի պայմանների տեխնիկական և/ կամ կոմերցիոն գնահատականի վրա:*
2. *Մասնակիցը չի հաստատում աճուրդում իր վերջնական դրույքաչափը Պատվիրատուին իր վերջնական դրույքաչափի համաձայն ստորագրված և կնիքով հաստատված բարելավված առաջարկի սկան արված պատճենը տրամադրելու միջոցով:*
3. Մատակարարի ընտրության արդյունքում ծագած պարտավորությունների կատարումից հրաժարումը.

* *Անցկացված էլեկտրոնային աճուրդի կամ առաջարկների հարցման արդյունքում հաղթած Մատակարարը նշված ժամկետում չի հաստատում ավելի վաղ արված առաջարկները, կամ հրաժարվում է դրանցից,*
* *Բանակցությունների կամ առաջարկների հարցման արդյունքում հաղթած Մատակարարը չի հաստատում ավելի վաղ արված առաջարկները համաձայն հարցման փաստաթղթերի պայմանների, կամ հրաժարվում է դրանցից ,*
* *Հաղթած Մատակարարը հրաժարվում է պայմանագիր կնքելուց կամ գնացուցակը համաձայնեցնելուց:*

1. Պայմանագրի կամ ձեռքբերման պատվերի պայմանների չկատարելը՝ *Մատակարարը չի կատարում պայմանագրի կամ ձեռքբերման պատվերի պայմանները՝ ժամկետների, ծավալների կամ պայմանագրի այլ էական պայմանների մասով (մատակարարման ժամկետների խախտում, թերի մատակարարում և այլն):*
2. Խարդախություն/կաշառելու փորձ. *մատակարարը փորձել է կաշառել կամ այլ կերպ շահագրգռել Պատվիրատուի ցանկացած աշխատակցի, որն անմիջականորեն ազդում է մատակարարի ընտրության վրա (Մրցութային կոմիտեի, Փորձագիտական խմբի անդամի և ցանկացած այլ աշխատակցի)՝ մատակարարի ընտրության անցկացվող միջոցառումների շրջանակներում այլ մասնակիցների առջև առավելությունների ստացման համար:*
3. Էական տեղեկատվության հրապարակում (NDA պայմանների խախտում):

**5. Այլ**

* Մասնակիցները պետք է ներկայացնեն առաջարկը (բոլոր փաստաթղթերը) հայերեն կամ ռուսերեն լեզուներով:
* ԱՀ հետ կապված բոլոր հարցերը կարգավորվում են ՀՀ օրենսդրությամբ:
* Առաջարկի ներկայացման փաստը համաձայնություն է այն պայմանի հետ, որ բոլոր առաջարկները և Պատվիրատուի կողմից ներկայացված ուղեկցող նյութերը չեն վերադարձվում: Պատվիրատուն չի փոխհատուցում առաջարկի պատրաստման, պրեզենտացիաների, բանակցությունների անցկացման, թեստավորման և այլնի հետ կապված Մասնակցի ծախսերը:

**6. Հավելվածներ**

|  |  |
| --- | --- |
| **Հավելված 1**. Տեխնիկական առաջադրանք |  |
| **Հավելված 2**. Կոմերցիոն առաջարկ (ձևանմուշ) |  |
| **Հավելված 3**. Մեքենաների մատակարարման պայմանագիր (ձևանմուշ) |  |
| **Հավելված 4**. Որակավորման պահանջներին համապատասխանության մասին հայտարարագիր (ձևանմուշ) |  |
| **Հավելված 5**. Գաղտնի տեղեկատվության չհրապարակման մասին համաձայնագիր (ձևանմուշ) |  |
| **Հավելված 7**: Էլեկտրոնային առաջարկի ներկայացման կարգ |  |